Još od 1950. godine Svjetska zdravstvena organizacija 7. travnja poziva na obilježavanje Svjetskog dana zdravlja. Fakultet zdravstvenih studija u suradnji sa Udrugom studenata - HSSA i Alumni klubom organizira Tjedan zdravlja s ciljem stvaranja svijesti o određenim, prioritetnim zdravstvenim temama.

**Ponedjeljak, 04.04.**

Prvi dan Tjedna zdravlja ćemo započeti radionicom koju će održati univ. bacc. med. techn. Ante Šesto, pod nazivom ,,Početna reanimacija i osnove prve pomoći''. Radionica počinje u 10:00, a održati će se na Fakultetu zdravstvenih studija.

**Utorak, 05.04.**

Da na naše zdravlje i normalno funkcioniranje izuzetno utječe san, doc. dr. sc. Josip Lesko će nam ukazati u edukativnom predavanju na temu ,,Centar za medicinu SKB Mostar" gdje će i predstaviti centar. Također mag. sanit. ing. Ana Mišković će nam govoriti o temi ,,Povezanost akademskog uspjeha i kronotipa studenata". Pedavanja će započeti u 14:00,

**Srijeda 06.04.**

Međunarodni dan sporta za razvoj i mir ćemo uistinu provesti u odgovarajućem okruženju. Najavljujemo Vam prvi simpozij studenata fizioterapije pod nazivom ,,Edukacija je terapija" s početkom u 10:00.

Moderator Simpozija je Dragana Rašić, mag. fizioterapije, a pozvano predavanje će održati prof. dr. sc. Vesna Miljanović - Damjanović.

**Četvrtak 07.04.**

Stres je već stoljećima sastavni dio života, te ga definiramo kao podražaj ili reakciju. Kako se suočiti sa stresom za vrijeme studiranja moći ćemo čuti u radionici koju će održati doc. dr. sc. Marko Romić, psiholog, specijalist traumatske psihologije. Naziv radionice je ,,Stres i suočavanje sa stresom za vrijeme studija".

Početak radionice 14:00.

**Petak 08.04.**

Kako bismo sačuvali svoje zdravlje,  članovi Udruge - HSSA organiziraju akciju mjerenja šećera u krvi i tlaka s ciljem prevencije bolesti.

Akcija započinje u 11:00.

FZS SUM, Kampus SUM, Mepas Mall.